ડીસા:ના લુણપુર ગામે રાત્રી સમયે ખેતરમાં ઘુસી આવતા પશુઓને અટકાવવા ઝટકા મશીનના ઈલેક્ટ્રીક કરંટથી ગામના જ યુવકનું મોત થયું હતું. જોકે પોતાના આ બેદરકારીભર્યા કૃત્યને છુપાવવા આરોપી એવા ખેડૂતે યુવકના મોતની તેના પરિવારજનોને જાણ કર્યા વગર આ યુવકની લાશને ખેતરમાં દાટી દીધી હતી. ડીસા તાલુકા પોલીસે આ ખેતર માલીકને ઝપી પાડયો હતો અને કોર્ટમાંથી તેના એક દિવસના પોલીસ કસ્ટડી રીમાન્ડ મેળવી તપાસ હાથ ધરી છે.